Baba met hart buite bors sterfDie babaseun wat verlede week in Port Elizabeth met sy hart buite sy borskas gebore is, is Vrydagoggend dood. ŉ Woordvoerder van die Oos-Kaapse departement van gesondheid, Sizwe Kupelo, sê die baba is Vrydagoggend omstreeks 3:30 dood. Die babaseun is verlede week Maandag tuis gebore voor hy en sy 17-jarige ma na die Dora Nzinga hospitaal gehaas is. Hy het verlede week ŉ noodoperasie ondergaan waartydens die hart op sy plek teruggeplaas is en die wond met oortollige vel bedek is. Dokters het egter Maandag gesê daar is geen hoop vir die baba nie. Die babaseun is met die uiters seldsame pentalogie van Cantrell gebore. In ŉ soortgelyke geval is Ashleigh Louw verlede jaar in Johannesburg met haar hart buite haar borskas gebore. Sy is ook later dood,